《答江丈雨中》
宋代·刘敞

繁阴乘炎夏，晦色竟朝暮。蛟龙困云雷，虎豹病氛雾。

过时畏昏垫，推分纵所遇。闭阁空自愁，救饥眇无素。

江侯卧闾里，本自济时具。方与造物游，昔同斯人虑。

作诗破幽愤，极笔纡远慕。磊落三贤人，千秋如面晤。

道同义相契，未必形影附。长谣鸡鸣篇，因见君子度。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。